ՏԵՂԵԿԱՆՔ – ՀԻՄՆԱՎՈՐՈՒՄ

<<ՀՈՂԱՄԱՍԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆԸ ՓՈԽԵԼՈՒ ՄԱՍԻՆ>> ՄԵՂՐԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ

 Ավագանու որոշման նախագծի համար հիմք է հանդիսացել քաղաքացու դիմումը, ըստ որի նախատեսվում է ՀՀ Սյունիքի մարզի Մեղրի համայնքի վարչական տարածքում գտնվող, քաղաքացու սեփականություն հանդիսացող գյուղատնտեսական նշանակության 0,01594 հա վարելահողը (կադաստրային ծածկագիր՝ 09-002-0149-0022, վկայական N 17082020-09-0052) փոխադրել բնակավայրերի հողերի կատեգորիա՝ «հասարակական կառուցապատման հողեր» գործառնական նշանակությամբ՝ հասարակական շինության կառուցման նպատակով:

 Համաձայն ՀՀ Կառավարության 2006 թվականի հունվարի 19-ի N 38-Ն որոշման Մեղրի համայնքի Ագարակ քաղաքի գլխավոր հատակագծում 09-002-0149-0022 կադաստրային ծածկագրով հողամասը արտացոլված է հասարակական կառուցատման գոտի, ուստի <<Քաղաքաշինության մասին>> օրենքի 143 հոդվածի 9-րդ մասի, Հողային օրենսգրքի 3-րդ հոդվածի 1-ին մասի 3-րդ կետի և ՀՀ կառավարության 2011 թվականի դեկտեմբերի 29-ի N 1920-Ն որոշմամբ հաստատված կարգի 25-րդ կետի դրույթների հողամասի նպատակային նշանակության փոփոխության մասին որոշումը կայացվում է համայնքի ավագանու կողմից՝ գլխավոր հատակագծով սահմանված ծավալով ու փուլերով: Հողամասի նպատակային նշանակության փոփոխության հաստատման դեպքում Հողային օրենսգրքի 8-րդ հոդվածի 1-ին կետի՝  քաղաքացիների կամ իրավաբանական անձանց սեփականությունը հանդիսացող հողամասերի նպատակային նշանակությունը սեփականատիրոջ նախաձեռնությամբ սահմանված կարգով փոփոխելու դեպքում, բացառությամբ` ջերմոցային, անասնապահական, թռչնաբուծական, պտուղ-բանջարեղենի սառնարանային պահպանության, գյուղատնտեսական մթերք վերամշակող տնտեսությունների և ձկնաբուծական արհեստական լճակների համար օգտագործվող (նախատեսվող) հողամասերի, հողամասի սեփականատերը, ըստ գույքի գտնվելու վայրի, եռամսյա ժամկետում համայնքային բյուջե է մուծում հողամասերի կադաստրային արժեքների` նպատակային նշանակության փոփոխման պահին առկա տարբերությունը, եթե հողամասի նպատակային նշանակության փոփոխումից հետո դրա կադաստրային արժեքն ավելի բարձր է, քան մինչև փոփոխումը:
 Ելնելով վերոգրյալից Ձեզ է ներկայացվում <<Հողամասի նպատակային նշանակությունը փոխելու մասին>> որոշման նախագիծը:

ՏԵՂԵԿԱՆՔ - ՀԻՄՆԱՎՈՐՈՒՄ

<<ՀՈՂԱՄԱՍԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆԸ ՓՈԽԵԼՈՒ ՄԱՍԻՆ>> ՄԵՂՐԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՄԵՂՐԻ ՀԱՄԱՅՆՔԻ ԲՅՈՒՋԵԻ ԵԿԱՄՈՒՏՆԵՐՈՒՄ ԵՎ ԾԱԽՍԵՐՈՒՄ ՍՊԱՍՎԵԼԻՔ ՓՈՓՈԽՈՒԹՅՈՒՆՆԵՐԻ ՄԱՍԻՆ

Մեղրի համայնքի ավագանու <<Հողամասի նպատակային նշանակությունը փոխելու մասին>> որոշման նախագծի ընդունման կապակցությամբ Մեղրի համայնքի բյուջեի ծախսերում փոփոխություններ չեն առաջանա:

Համայնքի ղեկավար՝ Մ. Զաքարյան

ՏԵՂԵԿԱՆՔ - ՀԻՄՆԱՎՈՐՈՒՄ

<<ՀՈՂԱՄԱՍԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆԸ ՓՈԽԵԼՈՒ ՄԱՍԻՆ>> ՄԵՂՐԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ

Մեղրի համայնքի ավագանու <<Հողամասի նպատակային նշանակությունը փոխելու մասին>> որոշման նախագծի ընդունման կապակցությամբ այլ իրավական ակտերի ընդունման անհրաժեշտություն չի առաջանում։

Համայնքի ղեկավար՝ Մ. Զաքարյան